תוכנית הלימודים לבגרות בעברית 30% - תשפ"ז
שכבת י' 
תחום העמקה: צורות
תלמידים יקרים, ברוכים הבאים לשיעורי לשון! אנו מאחלים לכם שנת לימודים נהדרת, הצלחה בבחינות והכי חשוב – בריאות, אושר והנאה מהלמידה המשותפת שלנו !
	השנה נלמד לשון, הבנה והבעה בעזרת הסביבה הדיגיטלית לשון לתיכון 30% – תחום העמקה צורות: נעסוק בתחביר ובמערכת הצורות, נקרא טקסטים מרתקים, נכתוב מאמרים לתלקיט ונענה על שאלות הבנה והבעה. בסביבה הדיגיטלית משולבות יחידות המכילות בין היתר תרגול של מיומנויות בינה מלאכותית (ב״מ) בכתיבה, בלמידת נושא חדש, בהכנת פרזנטציה, בהתכוננות למבחן, בהוראה חלופית,, במטלות חקר, ביצירת משחקים ותמונות וכד׳ 



	הציון שתקבלו השנה יישלח למשרד החינוך וישקף את ידיעותיכם במקצוע הנלמד, והוא מהווה 30% מתוך בחינת הבגרות בעברית (לשון, הבנה והבעה)
מה להביא לכל שיעור ?
· קורס לשון לתיכון 30% – תחום העמקה צורות
· מחשב/טאבלט טעונים ואוזניות
· קלסר עם 5 חוצצים: (1) תחביר, (2) תורת הצורות, (3) שם המספר, (4) הבנה והבעה, (5) בחנים ומבחנים
· כלי כתיבה: 2 עטים, מדגש (מרקר) וסרגל
	כיצד יחושב הציון ?
מחצית א' 
· תלמידאות: הכנת משימות מתוקשבות ומודפסות, השתתפות פעילה בשיעורים – 20% 
· כתיבת טקסט טיעון  לתלקיט: 40%
· מבחן בתחביר 40%

מחצית ב' 
· מבחנים / בחנים – 80%
· תלמידאות – 20% 



חומר הלימוד לבגרות (30%) - כיתה י׳
	הבנה והבעה (כל השנה)
· הלמידה שלכם תתועד בתלקיט, תיק עבודות דיגיטלי, שיתעד את העבודה שלכם במהלך השנה (מהלך כתיבה אחד לפחות ומבחן מסכם בציר הלשוני)
· בהבנת הנקרא: במהלך השנה נקרא טקסטים רבים ונלמד כיצד להבין אותם ולענות על שאלות שונות בעקבות הקריאה
· בהבעה: הלמידה תתמקד במהלכי כתיבה קצרי טווח וארוכי טווח. תידרשו לכתוב מאמר טיעוני־שכנועי אחד בהיקף של 500–700 מילים ולהציג אותו בעל־פה 
	תחביר (מחצית א׳)
· חלקי הדיבור, תפקידי הבינוני (ש״ע, פועל, ש״ת)
· עיקרי המשפט: נושא, נשוא, לוואי, תמורה, מושא, תיאור
· סוגי המשפטים: פשוט, איחוי (מחובר, מאוחה) ומורכב
· קשרים לוגיים
· דרכי מסירת הדיבור: דיבור ישיר ודיבור עקיף, הסגר
· שימוש נכון בשם המספר ואותיות השימוש

	
	תורת הצורות (מחצית ב׳)
· גופים וזמנים בפועל
· שבעת הבניינים: מציאת שורש ובניין (שלמים ומרובעים)
· דרכי תצורת שם העצם (שורש ומשקל, בסיס וצורן סופי, הלחם בסיסים, שאילה מלועזית, ראשי תיבות). 


בהצלחה לכולם ! צוות לשון 
